Saltšiobadenas

Saltšiobadenas – Švedijos miestelis, esantis Stokholmo lene.

 Geografija 
Saltšiobadenas įsikūręs Baltijos jūros pakrantėje, rytinėje Švedijos dalyje. Pagal administracinį suskirstymą patenka į Nakos komuną, dabartinį Stokholmo leną ir Siodermanlando istorinę provinciją. Tai vienas iš Stokholmo priemiesčių. Saltšiobadenas yra jūrinis kurortas.

 Istorija 
Saltšiobadeno istorija prasidėjo 1891 m., kai Kniutas Agatchonas Valenbergas, kuris priklausė Valenbergų bankininkų šeimai, nupirko žemes būsimam jūriniam kurortui. 1893 m. į Saltsjobadeną buvo nutiestas geležinkelis ir atidarytos sanatorijos. 1908 m. gyvenvietė tapo miestu. 1913 m. atsiskyrė į atskirą Švedijos bažnyčios parapiją. Bėgant laikui miestas tapo mėgstama aukštos ir vidutinės Švedijos gyventojų klasės poilsio vieta.

Nuo 1931 iki 2001 m. Saltšiobadene veikė Stokholmo observatorija. 2000 m. joje buvo atrastas asteroidas 36614 Saltis, pavadintas šio miesto garbei.

1948 ir 1952 m. čia vyko tarpzoniniai šachmatų turnyrai.

Saltšiobadenas yra švedų diplomato Mohamedo Kniuto Bernstriomo gimtinė.

 Šaltiniai 

Kategorija:Švedijos miestai